রেকা অ্যালবার্ট

রেকা অ্যালবার্ট (জন্ম ২ মার্চ ১৯৭২) একজন রোমানীয়-হাঙ্গেরীয় বিজ্ঞানী। তিনি পেনসিলভেনিয়া স্টেট বিশ্ববিদ্যালয়ের পদার্থবিজ্ঞানের একজন বিশিষ্ট অধ্যাপক এবং জীববিজ্ঞানের একজন অ্যাডজাক্ট প্রফেসর। তিনি বারাবাসি-অ্যালবার্ট মডেল এবং স্কেল-মুক্ত নেটওয়ার্ক ও জৈবিক ব্যবস্থার বুলিয়ান মডেলিং সংক্রান্ত গবেষণার জন্য পরিচিত। তিনি ২০২৫ সালে জাতীয় বিজ্ঞান একাডেমির সদস্য নির্বাচিত হন।https://www.nasonline.org/news/2025-nas-election/
 শিক্ষা 
অ্যালবার্ট রোমানিয়ার উত্তর-কেন্দ্রীয় অংশে ঐতিহাসিক অঞ্চল ট্রান্সিলভেনিয়ায় অবস্থিত মুরে কাউন্টির একটি শহর রেঘিন-এ জন্মগ্রহণ করেন। তিনি ১৯৯৫ এবং ১৯৯৬ সালে রোমানিয়ার ক্লুজ-নাপোকার বাবেস-বলিয়াই বিশ্ববিদ্যালয় থেকে যথাক্রমে বি.এস. এবং এম.এস. ডিগ্রি অর্জন করেন। তিনি ২০০১ সালে নটর ডেম বিশ্ববিদ্যালয় থেকে পিএইচডি ডিগ্রি লাভ করেন।
 কর্মজীবন 
অ্যালবার্ট আলবার্ট-লাসলো বারাবাসির সাথে যৌথভাবে বারাবাসি-অ্যালবার্ট মডেলের সহ-উদ্ভাবক, যা 'প্রেফারেনশিয়াল অ্যাটাচমেন্ট'-এর মাধ্যমে স্কেল-মুক্ত র্যান্ডম গ্রাফ তৈরির একটি মডেল (দেখুন বারাবাসি-অ্যালবার্ট মডেল)।
তার কাজ নেটওয়ার্কের একটি অত্যন্ত সাধারণ ধারণার ওপর বিস্তৃত, যার মধ্যে রয়েছে জটিল নেটওয়ার্কের ত্রুটি সহনশীলতা এবং আক্রমণের দুর্বলতা তদন্ত করা এবং উত্তর আমেরিকার বিদ্যুৎ গ্রিডের দুর্বলতার ওপর এর প্রয়োগ।
তার বর্তমান গবেষণা জৈবিক নেটওয়ার্কের গতিশীল মডেলিং এবং সিস্টেম জীববিদ্যার ওপর আলোকপাত করে।
 পুরস্কারসমূহ 
অ্যালবার্ট ২০০৪ সালে স্লোন রিসার্চ ফেলো হিসেবে নির্বাচিত হন এবং ২০০৭ সালে জাতীয় বিজ্ঞান ফাউন্ডেশন থেকে কেয়ার (CAREER) অ্যাওয়ার্ড পান। ২০১০ সালে তিনি আমেরিকান ফিজিক্যাল সোসাইটি-র ফেলো মনোনীত হন। এক বছর পর তিনি মারিয়া গ্যোপার্ট-মেয়ার পুরস্কার লাভ করেন। ২০১৬ সালে তিনি হাঙ্গেরীয় বিজ্ঞান একাডেমির বহিরাগত সদস্য হিসেবে অন্তর্ভুক্ত হন। তিনি ২০১৮ সালে নেটওয়ার্ক সায়েন্স সোসাইটির ফেলো এবং ২০১৯ সালে আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের ফেলো নির্বাচিত হন।
 নির্বাচিত প্রকাশনা 
 Albert R., Barabási A.-L.: Statistical mechanics of complex networks, Reviews of Modern Physics, Vol. 74, Nr. 1, pp. 47–97, 2002, , arXiv:cond-mat/0106096v1 (জমাদান: ৬ জুন ২০০১)
 Jeong H., Tombor B., Albert R., Oltvai Z.N., Barabási A.-L.: The large-scale organization of metabolic networks, Nature 407, pp. 651–654, 2000,  arXiv:cond-mat/0010278 (জমাদান: ১৯ অক্টোবর ২০০০)
 Albert R., Jeong H., Barabási A.-L.: Error and attack tolerance of complex networks, Nature 406, pp. 378–382, 2000, , arXiv:cond-mat/0008064v1 (জমাদান: ৩ আগস্ট ২০০০)
 Barabási A.-L., Albert R.: Emergence of scaling in random networks, Science, Vol. 286, Nr. 5439, pp. 509–12, 15 October 1999, , arXiv:cond-mat/9910332v1 (জমাদান: ২১ অক্টোবর ১৯৯৯)
 তথ্যসূত্র 

 বহিঃসংযোগ 



বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রেঘিনের ব্যক্তি
বিষয়শ্রেণী:বাবেস-বলিয়াই বিশ্ববিদ্যালয়ের প্রাক্তন শিক্ষার্থী
विषয়শ্রেণী:নটর ডেম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রোমানীয় জীববিজ্ঞানী
বিষয়শ্রেণী:রোমানীয় নারী পদার্থবিজ্ঞানী
বিষয়শ্রেণী:রোমানীয় পদার্থবিজ্ঞানী
বিষয়শ্রেণী:হাঙ্গেরীয় পদার্থবিজ্ঞানী
বিষয়শ্রেণী:২১ শতকের হাঙ্গেরীয় জীববিজ্ঞানী
বিষয়শ্রেণী:হাঙ্গেরীয় নারী পদার্থবিজ্ঞানী
বিষয়শ্রেণী:পেনসিলভেনিয়া স্টেট বিশ্ববিদ্যালয়ের শিক্ষক
বিষয়শ্রেণী:স্লোন রিসার্চ ফেলো
বিষয়শ্রেণী:আমেরিকান ফিজিক্যাল সোসাইটির ফেলো
বিষয়শ্রেণী:নেটওয়ার্ক বিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান একাডেমির সদস্য